Grubbegata (Oslo)

Se pekerside for flere forekomster av Grubbegata.

Grubbegata (1, 4–14) er en gate i bydel St. Hanshaugen. Gaten går fra Grensen gjennom Hammersborg til Fredensborgveien. Grubbegata eksisterte som gate allerede i 1649Nasjonalbiblioteket kart 2310 Geelkerck 1649 og er oppkalt etter en kjøpmann, Ulrik Grubbe, som skal ha bodd i området på 1700-tallet.De er døde – men lever fortsatt i Oslo! : gateskiltene i Oslo oppkalt etter avdøde personer (Svensgam, 1993) Navnet finnes i kirkebøker på 1700-tallet. «Grubbe Gade» eller «Grubbe-Gaden» er navngitt på kart fra 1778Statens kartverk amt 2 Kristiania 27, Forstaden Hammersborg 1778, 1792Riksarkivet KDK XVIII-1 116, vannledningene i 1792, 1811Nasjonalbiblioteket, kart 245, Landkadettkorpset 1811 og 1827.Nasjonalbiblioteket, kart 00570, Christiania Bye , 1827>¨ Gateløpet sees også på et kart fra 1680, men uten at navnet er oppgitt.Kilde til kartene: Lars Roede: "Historisk atlas over Oslo. Gamle kart forteller", Oslo 2016, s. 124 og 37.

Langs Grubbegata ligger
Norges Høyesterett med adresse Høyesteretts plass 1
Regjeringskvartalet ved Einar Gerhardsens plass
Garasjen til Oslo Hovedbrannstasjon som har adresse Arne Garborgs plass 1
Svenska Margaretakyrkan som har adresse Hammersborg torg 8
Krist kirkegård 
Kristparken

Under gaten ved brannstasjonen ligger innløpet der Hammersborggata fra øst går inn i Hammersborgtunnelen.

Sikringstiltak i Grubbegata

Regjeringen har flere ganger foreslått å stenge deler av Grubbegata. I 2006 ga Moderniseringsdepartementet oppdraget til Statsbygg. Det ble foreslått  å utarbeide en reguleringsplan, som grunnlag for å gjennomføre en permanent stenging av Grubbegata mellom Høyesteretts plass og Arne Garborgs plass, ved å etablere en fjernstyrt sperre nord for Høyesteretts plass og senkbare pullerter rett nord for Arne Garborgs plass. Begge sperrene skal kunne åpnes ved behov. Oslo kommune likte ikke forslaget. Byrådet støttet ikke Statsbyggs forslag om å stenge Grubbegata. «Jeg kan ikke se at Statsbygg har godtgjort en sikkerhetsgevinst som oppveier et så dramatisk permanent tiltak», sa byråd for byutvikling Merete Agerbak-Jensen.

Byrådet mente at Grubbegata heller kunne sikres med akutte tiltak dersom trusselbildet skulle endres eller andre behov tilsier midlertidige sikkerhetsforbedringer.

Den 22. juli 2011 detonerte en bilbombe plassert i en Volkswagen Crafter på Einar Gerhardsens plass etter at bilen hadde blitt kjørt gjennom Grubbegata. Etter dette terrorangrepet har Grubbegata vært stengt for all trafikk.

Referanser

Litteratur


Kategori:Veier i Oslo
Kategori:Veier i bydel St. Hanshaugen
Kategori:Veier på Hammersborg